રાષ્ટ્રીય સ્વયંસેવક સંઘ દ્વારા દર વર્ષે ૨૦ દિવસના પ્રથમ વર્ષ સંઘ શિક્ષા વર્ગનું આયોજન કરવામાં આવે છે. છઠ્ઠી મેના શુભદિને ગુજરાતમાં મોરબી ખાતે પ્રથમ વર્ષ સંઘ શિક્ષા વર્ગનો પ્રારંભ થયો. આ વર્ગમાં શિક્ષાર્થીઓને શારીરિક, બૌધ્ધિક, શ્રમાનુભવ, સેવા જેવા વિષયો પર પ્રશિક્ષણ આપવામાં આવ્યું હતું. તા. ૨૬મી મે ૨૦૧૮ના શનિવાર દિને આ વર્ગનો સાર્વજનિક સમારોપ કાર્યક્રમ શ્રી કડવા પાટીદાર વિદ્યાર્થી ભુવન ટ્રસ્ટ, કુમાર છાત્રાલય, જોધપર, મોરબી ખાતે યોજાયો. જેમાં અતિથિ વિશેષ તરીકે આધ્યાત્મ માર્ગના યાત્રી, સરસ્વતી નિકેતન આશ્રમ - જોધપર (મોરબી)ના શ્રી ભાણદેવજી તથા મુખ્ય વક્તા તરીકે રા.સ્વ.સંઘ ગુજરાત પ્રાંતના પ્રાંત સહકાર્યવાહ શ્રી શૈલેષભાઈ પટેલ ઉપસ્થિત રહ્યાં હતાં. ઉપરાંત સમગ્ર ગુજરાતમાંથી સંઘ તેમજ વિવિધ ક્ષેત્રના અગ્રણીઓ તથા સમાજના મહાનુભાવો ઉપસ્થિત રહ્યાં હતાં. પ્રસ્તુત છે સમાપન સમારોપનો અહેવાલ અને વક્તવ્યના પ્રમુખ અંશો...